**Αθήνα**: 27.07.2018

**Αρ. Πρωτ.**: 943

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συν**άντηση ΕΣΑμεΑ - ΕΣΡ

Για τους Κώδικες Δεοντολογίας και τη μη διάκριση

Αντιπροσωπεία της ΕΣΑμεΑ με επικεφαλής τον πρόεδρό της Ιωάννη Βαρδακαστάνη και τον Ταμία Κ. Γαργάλη είχε συνάντηση με τον πρόεδρο του ΕΣΡ Αθανάσιο Κουτρομάνο και τον αντιπρόεδρο Ροδόλφο Μορώνη, την Πέμπτη 26 Ιουλίου. Η συνάντηση, που διεξήχθη σε πολύ καλό κλίμα, αφορούσε στην προαγωγή της μη διάκρισης λόγω αναπηρίας στις οπτικοακουστικές δραστηριότητες.

Η αντιπροσωπεία τόνισε την ανάγκη ανάπτυξης διαλόγου για τα θέματα των ατόμων με αναπηρία και την προαγωγή της ουσιαστικής ισότητας μεταξύ ατόμων με και χωρίς αναπηρίες στους Κώδικες Δεοντολογίας Ειδησεογραφικών Εκπομπών, Διαφημίσεων και Ψυχαγωγικών Προγραμμάτων που καταρτίζει το ΕΣΡ, σύμφωνα με το άρθρο 67 του ν.4488/2017 «Μη διάκριση στα Μέσα Μαζικής Ενημέρωσης και στις οπτικοακουστικές δραστηριότητες», ώστε τα δημόσια και ιδιωτικά ΜΜΕ, έντυπα και ηλεκτρονικά, να προωθούν την εμπέδωση και το σεβασμό της αρχής της μη διάκρισης.

Στη συνάντηση συμφωνήθηκε η έναρξη συνεργασίας ΕΣΡ- ΕΣΑμεΑ. [Στην επιστολή μπορείτε να δείτε όλα τα αιτήματα.](https://www.esamea.gr/our-actions/rest-actions/3883-i-esamea-zita-synantisi-me-ton-k-athanasio-koytromano-proedro-e-s-r-gia-tin-proagogi-tis-mi-diakrisis-logo-anapirias-stis-optikoakoystikes-drastiriotites)

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).